# 55 del Cranc f

55 del Cranc f (55 Cancri f), també anomenat Harriot, Rho Cancri f o HD 75732 f, és un planeta extrasolar que orbita al voltant de l'estrella nana groga 55 Cancri. Està situat a la constel·lació de Càncer, a estimadament 40,9 anys llum de distància. Forma part d'un sistema amb cinc planetes, on, és el quart quant a distància al seu estel. Aquest planeta s'ha convertit en el primer a rebre la designació de "f", és a dir, el cinquè planeta descobert en aquest sistema, el primer a ser cinquè de tots el planetes extrasolars.

## Descobriment

Aquest planeta extrasolar, va ser descobert per l'astrònom Jack Wisdom l'11 d'abril de 2005, a Califòrnia, Estats Units. A diferència de la majoria d'exoplanetes, aquest es va descobrir fent una revisió a tercers de les dades de la velocitat radial del seu estel, 55 Cancri. Una dada curiosa és que l'anunci del seu descobriment es va produir durant una reunió de l'Associació Astronòmica Americana, però, el seu descobriment no es va publicar en cap mitjà de comunicació fins a dos anys i mig després, el 6 de novembre de 2007.
Fou anomenat Harriot per la Unió Astronòmica Internacional a proposta de la Koninklijke Nederlandse Vereniging voor Weer- en Sterrenkunde (Reial Associació Neerlandesa de Meteorologia i Astronomia). Fa honor a Thomas Harriot (ca. 1560-1621) que fou un astrònom, matemàtic, etnògraf i traductor anglès, a qui se li atribueix el primer dibuix de la Lluna mitjançant observacions telescòpiques, gairebé quatre mesos abans que Galileu.

## Característiques

Rho Cancri f, mai s'ha pogut observar directament, cosa que fa que es desconeguin certes dades. La massa d'aquest planeta extrasolar és d'aproximadament 0.144 masses jovianes, que seria el mateix que 45,74 masses terrestres, més o menys, la meitat de la massa de Saturn. El seu període orbital és d'aproximadament 260 dies terrestres, o sigui, 0,712 anys. No sabem amb exactitud com és la seva òrbita, d'una suposada excentricitat de 0,2 ± 0,2 graus, és a dir, que pot variar de 0,0 a 0,4 graus. Mesures en la velocitat radial del seu estel, indiquen, sota un model keplerià que la seva òrbita, suposadament, és circular. A més a més, si la seva excentricitat variés dels 0,0 als 0,04 graus, no afectaria significativament l'estadística de Pearson, cosa que suposa una excentricitat representativa de 0,2 ± 0,2 graus. D'altra banda, segons un model newtonià, tenint en compte la influència gravitacional dels altres planetes, l'excentricitat seria de 0,0002 graus.

## Sistema coplanari

Observacions del gran telescopi espacial Hubble, indiquen que el planeta tindria 53° d'inclinació respecte al pla del cel, a més a més, aquesta observació s'ha realitzat amb tots els planetes d'aquest sistema, cosa que, si es confirmés, donaria lloc a un sistema coplanari, és a dir, un sistema on tots els seus planetes tinguin la mateixa inclinació. Segons aquestes observacions, la massa real d'aquest planeta serien 0,18 masses jovianes.

## Habitabilitat

55 Cancri f, es troba a la zona d'habitabilitat del seu estel, és a dir, la zona on un cos rocós pot albergar vida. Segurament, aquest planeta extrasolar no tingui superfície sòlida, ja que té una massa relativament gran. Això no obstant, si Rho Cancri f tingués un satèl·lit amb les característiques adequades, aquest hipotètic cos que orbitaria al voltant d'aquest exoplaneta, podria tenir vida.

## Sistema planetari 55 Cancri

| Planeta | Massa (M$_J$) | semieix major (ua) | Període orbital (d) | Excentricitat |
| 55 Cnc e | 0,027 | 0,016 | 0,74 | 0,17 ± 0,04 |
| 55 Cnc b | ≥ 0,83 | 0,11 | 14,65 | 0,010 ± 0,003 |
| 55 Cnc c | ≥ 0,17 | 0,24 | 44,36 | 0,005 ± 0,003 |
| 55 Cnc f | ≥ 0,16 | 0,78 | 259,8 ± 0,5 | 0,30 ± 0,05 |
| 55 Cnc d | ≥ 3,82 ± 0,04 | 5,74 ± 0,04 | 5 169 ± 53 | 0,014 ± 0,009 |
| Sistema planetari de 55 Cancri |||||

## Vegeu també

* Habitabilitat planetària

## Referències

* 1 2 Geoffrey Marcy «Five Planets Orbiting 55 Cancri» (en anglès). Astrophysical Journal, 1, 3-2008, pàg. 790–801. DOI: 10.1086/525512.
* 1 2 3 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ Eric B. Ford «The 55 Cancri planetary system: fully self-consistent N-body constraints and a dynamical analysis» (en anglès). Monthly Notices of the Royal Astronomical Society, 1, 25-04-2014, pàg. 442–451. DOI: 10.1093/MNRAS/STU450.
* ↑ «Enhanced models for stellar Doppler noise reveal hints of a 13-year activity cycle of 55 Cancri» (en anglès). Monthly Notices of the Royal Astronomical Society, 2015, pàg. 1493–1511. DOI: 10.1093/MNRAS/STU2150.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet 55 Cnc f» (en anglès). Extrasolar Planets Encyclopaedia. Observatori Meudon. [Consulta: 13 desembre 2020].
* ↑ «The planetary system 55 Cancri hosts at least 5 planets. Note that the system is a multiple star system. It hosts at least 2 stellar components.» (en anglès). Open Exoplanet Catalogue. [Consulta: 19 desembre 2020].
* ↑ «Naming Exoplanets». International Astronomical Union. [Consulta: 23 abril 2024].
* ↑ «Radial velocity planets de-aliased:A new, short period for super-earth 55 Cnc e». The Astrophysical Journal, 722, 1, octobre 2010, pàg. 937-953 [Consulta: 4 octubre 2011]. doi:10.1088/0004-637X/722/1/937(anglès) PDF

## Enllaços externs

* http://www.guardian.co.uk/science/2007/nov/07/spaceexploration (anglès)
* http://exoplanet.eu/planet.php?p1=55+Cnc&p2=f (anglès)
* http://www.absoluteastronomy.com/topics/55_Cancri_f (anglès)
* http://www.universetoday.com/2007/11/06/fifth-planet-found-orbiting-55-cancri/ (anglès)
* http://ventetdelsud.blogspot.com/2007/11/55-cancri-f.html (català)
Coordenades: 08$^h$ 52$^m$ 35,8$^s$; +28° 19′ 51″